Euroopan siviilitiedustelun entinen johtaja Ilkka Salmi: Turun puukkoisku ei saisi vaikuttaa tiedustelulain valmisteluun

Entinen Supon ja Euroopan siviilitiedustelun johtaja pitää kansallisen turvallisuuden tarkkaa määrittelemistä mahdottomana. Massavalvonnan estämiseen hän uskoo teknisen ratkaisun löytyvän ulkomailta.

Entinen suojelupoliisin päällikkö ja Euroopan siviilitiedustelun johtaja Ilkka Salmi muistuttaa, että Turun puukkoisku tai muukaan yksittäinen tapahtuma ei saa vaikuttaa tiedustelulakien valmisteluun. Salmi otti yksityishenkilönä kantaa tiedustelulakien säätämiseen Lakimiespäivillä Helsingissä perjantaina.